POROČILO
DRŽAVNE  IGRE – MARIBOR  13. do 15. junij

Kot običajno so igre potekale čez vikend. Prijavilo se je 291 tekmovalcev iz 48 programov. Od tujih vabljenih ekip sta se vabilu odzvali Hrvaška in Madžarska ekipa. Športnike je spremljalo 113 spremljevalcev. Nastanjeni so bili v dijaškem domu »Maribor« in v dijaškem domu »Prometne šole«, kjer je bila organizirana tudi prehrana. Otvoritev iger je bila v športni dvorani Tabor, zaključek pa v Ledni dvorani, kjer smo v soboto popoldan organizirali »olimpijsko vas« z zabavnimi vsebinami in različnimi delavnicami. Vsa tekmovanja so potekala v Športnem parku Tabor, razen plavanja, ki je bilo izvedeno v kopališču Pristan. Zraven tekmovalnega dela je bil organiziran tudi zdravstveni program ( fun fitnes)
Tekmovanja smo organizirali v 7 športih. Žal nogometnega turnirja ni bilo, ker se je prijavila samo ena ekipa. V ostalih športih je bilo število tekmovalcev naslednje:
Atletika		-	101	-	40 skupin
Plavanje		-	69	-	30 skupin
Namizni tenis	-	34	-	11 skupin
Balinanje		-	27	-	  9 skupin
Kolesarjenje		- 	26	-	10 skupin
Košarka		-	24	-	  4 skupine
Judo			-	10	-	  5 skupin

Podeljenih je bilo 110 kompletov medalj. 
Pri izvedbi iger so nam zelo pomagali prostovoljci iz različnih srednjih šol, pa tudi veliko delavcev naše šole. V medijih smo se veliko pojavljali pred igrami, predvsem na različnih radijskih postajah, in po igrah v različnih časopisih. Žal nam ni uspelo dogodek predstaviti na TV , vsaj ne v tolikšni meri kot smo to želeli.
Splošna ocena je, da so bile igre dobro izpeljane. Še posebej je bila deležna hvale svečana otvoritev. Kljub temu da je predsednik Pahor prevzel častno pokroviteljstvo nad igrami, se le-teh žal ni udeležil.

